stanford-oval/wikipedia huggingface dataset:
אברהם רוזנקרנץ
ביוגרפיה

רוזנקרנץ למד באוניברסיטת מזרח מישיגן.
במכביה השנייה שנערכה בשנת 1935 זכה רוזנקרנץ ב-3 מדליות זהב, בריצת 800 מטר בתוצאה של 2:02.4 דקות, לפני פרנץ אורגלר מגרמניה (2:04.8 דקות) ולאון פאסי מיוון (2:05.8 דקות), בריצת 1500 מטר בתוצאה של 4:19.2 דקות, לפני שמואל רפופורט מצרפת (4:25.2 דקות) וארפד בלודי מאוסטריה (4:25.4 דקות) ובריצת 400 מטר משוכות בתוצאה של 1:01.6 דקות, לפני פריץ דויטשר מאוסטריה (1:03.7 דקות) ואתלט מפולין (1:04.5 דקות).
במבחנים האמריקאים לאולימפיאדת ברלין (1936) שנערכו בניו יורק ב-12 ביולי 1936 סיים רוזנקרנץ במקום רביעי בריצת 800 מטר בתוצאה של 1.51.5 דקות, עשירית השנייה איטי ממקום שלישי המאפשר להיכלל במשלחת האמריקאית למשחקים. בשלב חצי הגמר שנערך יום קודם הוא סיים שני בשיא אישי חדש של 1:50.3 דקות, אחרי ג'ון וודרוף (1:49.9 דקות) שאף זכה במדליית הזהב האולימפית. התוצאה שקבע הייתה התוצאה השנייה הכי טובה בכל התחרות וטובה מזו שקבע וודרוף במשחקים האולימפיים. שיא העולם היה שייך באותה העת לטומי המפסון מבריטניה (1:49.7 דקות).
במשחקי מילרוז(אנ') שנערכו בפברואר 1937 זכה רוזנקרנץ במדליית זהב בריצת 880 יארד. בתחרות שנערכה באיסט לנסינג, מישיגן, ב-15 במאי אותה שנה הוא קבע בריצת מייל תוצאה של 4:16.0 דקות. בתחרות שנערכה בפרינסטון, ניו ג'רזי ב-19 ביוני אותה שנה הוא קבע בריצת 800 מטר תוצאה של 1:51.6 דקות. בתחרות שנערכה ב-11 ביולי אותה שנה הוא סיים במקום שלישי בריצת 800 מטר אחרי אלרוי רובינסון שקבע שיא עולם חדש של 1:49.6 דקות.
תארים והישגים

בשנת 1981 זכה רוזנקרנץ להיכלל בהיכל התהילה של אוניברסיטת מזרח מישיגן.
שיאים אישיים

ריצת 800 מטר: 1.50.3 דקות (1936)
הערות שוליים

↑  התחרויות ב"המכביה", דבר, 5 באפריל 1935
↑  הישגי המכביה השנייה (סכום שני), דואר היום, 7 במאי 1935
↑  By PAUL G. GOLDBERG, THE SECOND WORLD MACCABI GAMES , The Brooklyn Jewish Center Review, page 9, June 1935
↑  USA Olympic Trials, New York 1936 Men, Track, באתר Track and Field Statistics (באנגלית)
↑  המבחנים האמריקאים לאולימפיאדת ברלין (1936), באתר Track & Field News (באנגלית)
↑  Robinson breaks world record in half mile run, Chicago Tribune, July 12, 1937 (באנגלית)
↑  Athletic Club Hall of Fame The Eastern Michigan University (באנגלית)
Telepathy

Telepathy (בעברית: טלפתיה) הוא שיר של הזמרת כריסטינה אגילרה אשר יצא כסינגל מתוך הפסקול של הסדרה The Get Down בשיתוף עם הגיטריסט נייל רוג'רס בתאריך ה-23 באוגוסט 2016 על ידי תקליטי RCA. הוא נכתב על ידי סיה וסטארגייט והופק על ידי אליוט ווילר ובאז לורמן. בנוסף לשיר המקורי פורסמו גם מספר רמיקסים שלו בחודש שלאחר מכן אשר אוגדו לכדי EP אחד.
מבחינה מוזיקלית השיר הוא שיר דיסקו עם השפעות של שנות ה-70. מבחינה לירית השיא עוסק בנפילת הדיסקו ובעליית ההיפ-הופ באותה תקופה. השיר זכה לביקורות חיוביות ממבקרי המוזיקה, בעיקר על היכולות הווקאליות של אגילרה בשיר שאף הושוו לאלו של מריה קארי. השיר הגיע למקום הראשון במצעד שירי הדאנס האמריקאי ובכך הפך לשיר התשיעי של אגילרה שמגיע למקום התשיעי למצעד והשיר הרביעי של רוג'רס. בהמשך אגילרה הפיקה קליפ לשיר ביוזמתה כמחווה למעריצים שלה.
הצלחה מסחרית

בארצות הברית השיר השיג את ההצלחה הגדולה ביותר שלו כאשר הגיע למקום הראשון במצעד שירי הדאנס האמריקאי כאשר הגיע שם למקום הראשון ובכך הפך לשיר התשיעי של אגילרה לעשות זאת ולשיר הרביעי של רוג'רס לעשות זאת ובכך רוג'רס שבר שיא כאשר הפך לאמן (גברים בלבד) שהכניס הכי הרבה שירים למקום הראשון במצעד במהלך אותה שנה (יוני 2015-יוני 2016). אם כי במצעד האמריקאי הרשמי השיר לא הופיע ולמעשה הוא הצליח להתברג במצעדים רשמיים של שלוש מדינות בלבד וגם שם לא בהכרח זכה להצלחה.
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 1 |  |
|  צרפת | SNEP | 120 |  |
הערות שוליים

↑  Christina Aguilera Feat. Nile Rodgers - Telepathy (Remixes), Discogs (באנגלית)
| כריסטינה אגילרה |
| --- | --- | --- |
דיסקוגרפיה • וידאוגרפיה • סיבובי הופעות • פרסים ומועמדויות • שירים
| אלבומי אולפן | Christina Aguilera • Mi Reflejo • My Kind of Christmas • Stripped • Back to Basics • Bionic • Lotus • Liberation • Aguilera |  |
| אלבומי אוסף | Just Be Free • Keeps Gettin' Better: A Decade of Hits |  |
| מיני-אלבומים | La Fuerza • La Tormenta • La Luz • The 25th Anniversary of Christina Aguilera |  |
| פסקולים | Burlesque |  |
| אלבומי וידאו | Genie Gets Her Wish • My Reflection • Stripped Live in the U.K. • Back to Basics: Live and Down Under |  |
| סיבובי הופעות | Christina Aguilera in Concert • Justified and Stripped Tour • The Stripped Tour • Back to Basics Tour • Liberation Tour • The Xperience • The X Tour |  |
| ערכים קשורים | Christina Aguilera doll |  |
| כריסטינה אגילרה – שירים |
| --- | --- | --- |
| Christina Aguilera | "Genie in a Bottle" • "What a Girl Wants" • "I Turn to You" • "Come on Over Baby (All I Want Is You)" • "Reflection" |  |
| Mi Reflejo | "Ven Conmigo (Solamente Tú)" • "Pero Me Acuerdo de Ti" • "Falsas Esperanzas" |  |
| My Kind of Christmas | "Christmas Time" • "Have Yourself a Merry Little Christmas" |  |
| Stripped | "Dirrty" • "Beautiful" • "Fighter" • "Can't Hold Us Down" • "The Voice Within" |  |
| Back to Basics | "Ain't No Other Man" • "Hurt" • "Candyman" • "Oh Mother" • "Slow Down Baby" |  |
| Keeps Gettin' Better | "Keeps Gettin' Better" • "Genie 2.0" • "You Are What You Are (Beautiful)" |  |
| Bionic | "Not Myself Tonight" • "Woohoo" • "You Lost Me" • "I Hate Boys" |  |
| Burlesque | "Express" • "Show Me How You Burlesque" |  |
| Lotus | "Your Body" • "Just a Fool" |  |
| Liberation | "Fall in Line" • "Like I Do" • "Accelerate" • "Twice" |  |
| La Fuerza | "Pa' Mis Muchachas" • "Somos Nada" • "Santo" |  |
| שיתופי פעולה | "Lady Marmalade" • "Nobody Wants to Be Lonely" • "What's Going On" • "El Ultimo Adios (The Last Goodbye)" • "Car Wash" • "Tilt Ya Head Back" • "Somos Novios (It's Impossible)" • "Tell Me" • "Moves like Jagger" • "Feel This Moment" • "Hoy Tengo Ganas de Ti" • "Say Something" • "Do What U Want" • "Fall on Me" |  |
| שירים אחרים | "We Remain" • "Shotgun" • "Change" • "Telepathy" • "Haunted Heart" • "Loyal Brave True" |  |
אביגדור טל

| --- | --- |

 לידה:  9 באפריל 1917 מיקוליצ'ין, אוקראינה 
 פטירה:  13 באפריל 1965 (בגיל 48) תל אביב-יפו, ישראל 
 תאריך עלייה:  1936
 מדינה:  ישראל 
 השכלה:  האוניברסיטה העברית בירושלים 
 תקופת הפעילות:  מ-1937
 דרגה:    אלוף-משנה  קפטן
 פעולות ומבצעים
 מלחמת העולם השנייה  מלחמת העצמאות 
 עיטורים
 אות השירות המצוין 
 
אביגדור טל (9 באפריל 1917 – 13 באפריל 1965) היה מנכ"ל השקם, הנציג הראשון של מערכת הביטחון של ישראל בגרמניה.   שימש כסגן ראש אגף האפסנאות של צה"ל  וסגן מפקד חיל האספקה של צה"ל, סגן המפקח המשקי נציג צה"ל על מערכת הביטחון.טל היה אחראי על האפסנאות בירושלים הנצורה מטעם ההגנה במלחמת העצמאות,  ומנהל המשרד לטיפול בחיילים משוחררים בירושלים ומזכיר מוסד סאלד.
טל הוא בעל  אות השירות המצוין מטעם מלך אנגליה על שירותו בצבא הבריטי במלחמת העולם השנייה.
ביוגרפיה

נולד בעיר בוגדאן שבצ'כוסלובקיה בשם ויקטור יעקב רוזנטל לציפורה לבית האבר וליהודה רוזנטל ב-9 באפריל 1917. גדל והתחנך במיקוליצ'ן שבפולין. ב-1936 עלה לארץ ישראל כחלוץ במסגרת השומר הצעיר. הוא למד מדעי המזרח, כלכלה ומדעי היהדות באוניברסיטה העברית בירושלים. היה איש מערכת הביטחון משנת 1937, והגיע לדרגת אלוף-משנה.
ביוגרפיה > קריירה צבאית

במהלך השנים 1937–1940 היה חבר ההגנה ופעיל בנוטרות בהרי ירושלים.
טל התגייס לבריגדה היהודית בצבא הבריטי ב-23 באפריל 1940 ומספרו האישי היה 15124/Pal. הוא הוצב לפלוגת חיל הרגלים 2 "הבאפס". בהמשך השירות נשלח לקורס קצינים ובסיומו השתנה מספרו האישי ל-314308. הוא הוצב לפקד על יחידה 528, פלוגה ארצישראלית לתחמושת Palestine Ordnance Ammunition Coy במחנה ואדי סראר בנחל שורק הסמוך לקיבוץ חולדה. במכתב ששלח לוועד הארצי למען החייל היהודי בתל אביב, ביקש טל שישלחו לחיילי פלוגתו מכשירי רדיו, פטיפון ומשחקים. לימים בנו אילן טל התמנה לתפקיד מנכ"ל האגודה למען החייל. בתחילת דצמבר 1944 נשלח עם פלוגתו לאיטליה שם היה אחראי על מחסני תחמושת גדולים במסגרת  Base Ammunition Depot, Central Mediterranean Force 16. באוקטובר 1945 פיקד על הפלוגה הארצישראלית 559 במצרים.
טל השתחרר מהצבא הבריטי ב-23 במרץ 1946 בדרגת קפטן לאחר שקבל את אות השירות המצוין מטעם מלך אנגליה.
במלחמת העצמאות היה אחראי על האפסנאות של ההגנה בירושלים הנצורה ולאחר מכן היה מפקד בסיס הספקה של צה'ל באזור ירושלים.
לימים עבר לתל אביב, עיברת את שמו הפרטי לאביגדור יעקב ואת שם משפחתו לטל. הוא היה סגן מפקד חיל הספקה של צה"ל, וסגן ראש אגף האפסנאות של צה"ל. בהמשך היה סגן המפקח המשקי על מערכת הביטחון. טל השתחרר מהצבא בדרגת אלוף-משנה.
ביוגרפיה > קריירה אזרחית-ביטחונית

התגורר בירושלים ובשנים 1946–1947 היה מנהל המשרד לטיפול בחיילים משוחררים מיסודה של הסוכנות היהודית והוועד הלאומי. כמו כן, כיהן כמזכיר מוסד הנרייטה סאלד לילד ולנוער.
בשנת 1956 נשלח על ידי בן-גוריון ושמעון פרס לגרמניה על מנת להקים את מערכת הקשרים הביטחוניים הסודיים עם גרמניה. בתקופת שליחותו הגיע נשק חיוני מגרמניה לצה"ל. כינון היחסים הביטחוניים הביא בעקבותיו כינון יחסים דיפלומטיים בין שתי המדינות. לאחר סיום שליחותו המשיך אביגדור לסייע בנושאים שונים הקשורים לגרמניה כולל בנושא המדענים הגרמנים במצרים. במכתב סודי ששלח ראש הממשלה ושר הביטחון דוד בן-גוריון ליצחק טבנקין, הצדיק זה את מדיניותו כלפי גרמניה תוך שהוא מצטט שיחה שלו עם אביגדור טל על הממשל והחברה בגרמניה ומסתמך על המלצתו תוך שהוא מציין שהוא מכיר אותו כאדם נבון וישר, איש אמת ויהודי נאמן.
באביב 1962 התמנה למנכ"ל של שקם בזמן שתשלובת השק"ם הייתה חלק ממערכת הביטחון.
ביוגרפיה > מותו

אביגדור טל נפטר מהתקף לב ב-13 באפריל 1965 ונקבר בבית העלמין קריית שאול. הוא היה נשוי לחוה לבית אאוגאפל והיו להם שלושה ילדים, רחל גביש לבית טברסקי, יהודה ואילן טל.
הערות שוליים

↑  Avigdor (Vilu)Tal, Geni
↑  אביגדור טל, הלוחם היהודי במלחמת עולם השנייה, באתר מוזיאון הלוחם היהודי במלחמת העולם ה-2
↑  אביבה אבן חן, בלתי אם נועדו, הוד השרון: אחיטל, 2021, עמ' 468–471
↑  אביגדור טל, באתר בזכרון
↑  אל"מ אביגדור טל - למנוחות, דבר, 1965, עמ' 8
↑  שמעון פרס, לזכר נעדרים, דבר, 1965, עמ' 19
אביטל

ערך זה עוסק במושב בישראל. אם התכוונתם למשמעות אחרת, ראו .
| --- | --- |
בית הכנסת במושב אביטלבית הכנסת במושב אביטל
מדינה: ישראל ישראל
מחוז: הצפון
מועצה אזורית: הגלבוע
גובה ממוצע: ‎72 מטר
תאריך ייסוד: 1953
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 515 תושבים
    - שינוי בגודל האוכלוסייה: ‎5.3% בשנה
 מפת מיקום  מפה דינמית   (למפת עמק בית שאן מוגדלת) אביטל(למפת עמק בית שאן רגילה) אביטל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אביטל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אביטל32°33′28″N 35°18′27″E﻿ / ﻿32.5576933714971°N 35.3074052246211°E﻿ / 32.5576933714971; 35.3074052246211  heמפת היישובים של מועצה אזורית הגלבוע (in English: Gilboa Regional Council) באדום - אביטל בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10
https://sites.google.com/site/moshavavital/
אֲבִיטַל הוא מושב ישראלי בעמק יזרעאל, הממוקם בקרבת הר הגלבוע, במרחק של כ-10 ק"מ מדרום לעפולה.
השם אביטל הוא בעקבות קינת דוד על מות שאול ויהונתן במלחמה בגלבוע. דוד קילל בקינתו את הרי הגלבוע שלא ירדו בהם עוד טל ומטר: "הרי בגלבע אל-טל ואל-מטר עליכם ושדי תרומות כי שם נגעל מגן גבורים מגן שאול בלי משיח בשמן" (שמואל ב', א', כ"א), ושם היישוב מבקש להביע את ברכת הטל המקווה, כהיפוך קללתו של דוד. ייתכן שמקור השם הוא בשמה של אביטל אשת דוד המלך. המושב נקרא בעבר "תענך א'".
המושב הוקם בשנת 1953, כחלק מתנועת המושבים, על ידי עולים מפרס ומטורקיה, אליהם הצטרפו עולים מכורדיסטן ששהו במעברת זרעין. המתיישבים לא היו מנוסים בחקלאות ונזקקו להדרכה רבה עד שלמדו לגדל ירקות וגידולי תעשייה. אביטל היה היישוב הראשון שהוקם בחבל תענך.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  אביטל, באתר תנועת אור.
| --- | --- |
בקרת זהויות :  NLI: 987007588170005171
Telefon, Telefon

"Telefon, Telefon" (בעברית: "טלפון טלפון") הוא שיר שבוצע על ידי הזמרת הגרמנייה מרגוט הילשר. השיר ייצג את גרמניה באירוויזיון 1957. השיר נכתב על ידי ראלף מריה סיגל והולחן על ידי פרידריך מאייר. השיר הושר שביעי בסדר ההופעות, לפני צרפת ואחרי הולנד.
רקע

בדומה לשירי התקופה, השיר בוצע בסגנון בלדת שאנסון צרפתי עם עיבוד גרמני. במרכז מילות השיר עומדת הילשר ששרה לטלפון הביתי שלה. היא מספרת לו כי היא שמחה לקבל "חדשות אהבה" באמצעות הטלפון שלה. במהלך השיר היא ענתה לטלפון בשפות גרמנית, אנגלית, צרפתית, איטלקית וספרדית. בעקבות ריבוי השפות, השיר נחשב לשיר הראשון שבוצע במספר שפות שונות על בימת האירוויזיון.
באירוויזיון

ב-3 במרץ 1957, השיר בוצע על ידי הילשר בתחרות האירוויזיון. השיר זכה במקום הרביעי עם שמונה נקודות (אחת מבלגיה ואיטליה, ושש מצרפת).
הערות שוליים

↑  The 1957 Eurovision Song Contest
↑  Eurovision 1957 Results: Voting & Points
Twilio

| --- | --- |

 נתונים כלליים
 סוג:  חברה ציבורית, NYSE:TWLO
 בורסה:  הבורסה לניירות ערך בניו יורק (TWLO) 
 מייסדים:  ג'ף לואוסון (Jeff Lawson)  אוון קוק (Evan Cooke)  ג'ון וולטויש (John Wolthuis)
 תקופת הפעילות:  2008–הווה (כ־16 שנים)
 חברות בנות:  SendGrid
 מיקום המטה:  סן פרנסיסקו, ארצות הברית
 ענפי תעשייה:  פיתוח תוכנה
 רווח:  כ-1.76 מיליארד דולר
 עובדים:  4,500
  
 www.twilio.com
 
טוויליו (באנגלית: Twilio) היא חברת תוכנה אמריקאית, המפתחת פלטפורמת תקשורת כשירות (CPaaS) ומאפשרת למפתחים לבצע פעולות שונות באמצעות ממשק תכנות יישומים.
החברה מעסיקה כ-4,500 עובדים ומספקת שירותים ללקוחות ברחבי העולם. משרדיה הראשיים נמצאים בסן פרנסיסקו, ארצות הברית.
דוכן של טוויליו בתערוכת Web Summit
היסטוריה

טוויליו הוקמה בשנת 2008, על ידי ג'ף לואוסון (Jeff Lawson), אוון קוק (Evan Cooke) וג'ון וולטויש (John Wolthuis).
בתאריך 20 בנובמבר 2008, השיקה החברה את Twilio Voice, ממשק תכנות יישומים לקבלה ולביצוע שיחות טלפון המועברות דרך שרת ענן.
בחודש מרץ 2009, גייסה כ-250 אלף דולר בסבב גיוס בהובלת מיטש קאפור (Mitch Kapor), דייב מקלור (Dave McClure), מנו קומה (Manu Kuma) וג'ף פלור (Jeff Fluhr).
בחודש דצמבר 2009, גייסה כ-3.7 מיליון דולר בסבב גיוס בהובלת קרן יוניון סקוור ונצ'רס (Union Square Ventures).
בחודש פברואר 2010, הוסיפה לפלטפורמה שירות לשליחת הודעות טקסט.
בחודש נובמבר 2010, גייסה כ-12 מיליון דולר בסבב גיוס בהובלת קרן בסמר (Bessemer Venture Partners).
בחודש דצמבר 2011, גייסה כ-17 מיליון דולר בסבב גיוס בהובלת קרן יוניון סקוור (Union Square Ventures) וקרן בסמר (Bessemer Venture Partners).
בחודש יולי 2013, גייסה כ-70 מיליון דולר בסבב גיוס בהובלת קרן דרייפר פישר ג'רבטסון (Draper Fisher Jurvetson), קרן בסמר (Bessemer Venture Partners) ורדפוינט (Redpoint).
בחודש פברואר 2015, רכשה טוויליו את חברת Authy המספקת שירותי אימות דו שלבי, תמורת סכום שלא פורסם.
בחודש יולי 2015, גייסה כ-130 מיליון דולר בסבב גיוס בהובלת קרן ארופוינט פרטנרס (Arrowpoint Partners), אלטימטר מנג'מנט (Altimeter Management), וחברת פידליטי (Fidelity).
בתאריך 23 ביוני 2016, החלה להיסחר בבורסה לניירות ערך בניו יורק תחת השם TWLO.
בחודש ספטמבר 2016, רכשה טוויליו את חברת טיקל טכנולוגיות (Tikal Technologies) תמורת כ-8.5 מיליון דולר.
בחודש פברואר 2019, הודיעה החברה על רכישת חברת SendGrid תמורת כ-2 מיליארד דולר.
בחודש אוקטובר 2020, רכשה טוויליו את סגמנט (Segment) תמורת כ-3.2 מיליארד דולר.
בחודש מאי 2021, הודיעה החברה על רכישת ספק השיחות Zipwhip תמורת כ-850 מיליון דולר.
הערות שוליים

1 2  Twilio Raises $3.7 Million For Powerful Telephony API, TechCrunch (באנגלית אמריקאית)
↑  Twilio: Powerful API For Phone Services That Can Recreate GrandCentral's Core Functionality In 15 Lines Of Code, TechCrunch (באנגלית אמריקאית)
↑  Twilio Closes Funding Round, Lands Major Customers For Its Telephony API, TechCrunch (באנגלית אמריקאית)
↑  Twilio's Telephony API Now Lets Applications Send And Receive SMS Messages, TechCrunch (באנגלית אמריקאית)
↑  Twilio Raises $12 Million For Powerful Telephony API, TechCrunch (באנגלית אמריקאית)
↑  Twilio Raises $17 Million Series C From Bessemer and Union Square To Expand Abroad, TechCrunch (באנגלית אמריקאית)
↑  Twilio Acquires Two-Factor Authentication Service Authy, TechCrunch (באנגלית אמריקאית)
↑  Twilio lands $130 million to make it easier to communicate via software, Fortune (באנגלית)
↑  Twilio paid $8.5 million in cash for assets of Kurento Open Source Project, VentureBeat, ‏2017-02-22 (באנגלית אמריקאית)
↑  Twilio confirms it is buying Segment for $3.2B in an all-stock deal, TechCrunch (באנגלית אמריקאית)
↑  Natalie Gagliordi, Twilio to acquire toll-free messaging provider Zipwhip for $850 million, ZDNet (באנגלית)
Telemóveis

"Telemóveis" (בעברית: "טלפונים ניידים") הוא שיר בפורטוגזית שנכתב, הולחן ובוצע על ידי קונאן אוזיריס. השיר ייצג את פורטוגל באירוויזיון 2019 בתל אביב, ישראל, בעקבות זכייתו במקום הראשון בתחרות הגמר הלאומי הפורטוגזית - Festival da Canção 2019.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  פורטוגל | מצעד הסינגלים הפורטוגזי | 56 |  |
היסטוריית יציאות

| מדינה | תאריך יציאה | פורמט | חברת תקליטים |
| --- | --- | --- | --- |
| עולם | 11 בפברואר 2019 | הורדה דיגיטלית • הזרמת מוזיקה | Ao Sul do Mundo |
הערות שוליים

↑  Telemoveis - Conan Osiris lyrics, מילות השיר באתר Lyricstranslate
אביאל רון

| --- | --- |

 לידה:  21 באוגוסט 1948 ט"ז באב תש"ח
 נרצח:  31 במרץ 2002 (בגיל 53) י"ח בניסן תשס"ב
 מדינה:  ישראל ישראל
 השתייכות:   צבא הגנה לישראל
 דרגה:    אלוף-משנה
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים   מבצע שלום הגליל   המערכה ברצועת הביטחון
 עיטורים
   פרס ביטחון ישראל
 תפקידים אזרחיים
 מנכ"ל המרכז למיפוי ישראל
אביאל רון (ט"ז באב תש"ח, 21 באוגוסט 1948 - י"ח בניסן תשס"ב, 31 במרץ 2002) היה אלוף-משנה בצה"ל ומנכ"ל המרכז למיפוי ישראל. חתן פרס ביטחון ישראל.
ביוגרפיה

רון נולד בשכונת הדר בחיפה, למד בבית הספר הריאלי ובמחזור הראשון של תיכון עירוני ה' ופעל בתנועת הצופים. בשנת 1966 התגייס לחיל התותחנים, הוכשר כמשנה טכני ויצא לקורס מפקדים. בתקופת ההמתנה לפני מלחמת ששת הימים היה חלק מסוללת מרגמות 120 מ"מ שהורכבו מחניכי השלמה חילית והצבה באזור דרום הר חברון. במרץ 1968 סיים קורס קצינים ושירת כקצין סיור וכקצין עמדה. יצא לקורס קציני קישור ארטילרי ובמלחמת ההתשה שירת מפקד סוללת "נברונים" הדרומית בקו בר-לב ולאחר מכן מפקד הסוללה הצפונית. במרץ 1970 השתחרר משירות הקבע. בשנים 1970–1974 למד גאודזיה בטכניון.
במלחמת יום הכיפורים גויס למילואים כמפקד סוללה בגדוד 839, הוא הוצב כקצין קישור ארטילרי בגדוד 113, לחם עמו בחזית המצרית ונפצע ביום החמישי של המלחמה, לאאחר שלושה ימים חזר לחזית ושימש קצין טיווח מוטס. לאחר המלחמה מונה לסמג"ד במילואים.ב-1974 גויס לשירות קבע מיוחד והדריך בביסל"ת קורסי הסבה של קציני חי"ר לתותחנים. בשנים 1976–1978 עבד באיראן. בשובו לישראל חזר לשירות קבע, הדריך בקורס מתקדם בביסל"ת ומונה להקים גדוד תותחנים, עליו פיקד במלחמת לבנון הראשונה. בשנים 1986 - 1991 על עוצבת הרעם, אגד ארטילרי פיקודי.
במסגרת שירותו היה רון שותף לפיתוח תורת לחימה ייחודית שהפכה את האגד הארטילרי למרכז אש אוגדתי. תחת פיקודו של האלוף ישראל טל היה מנהל פיתוח תותח מתנייע "השולף" הוא שירת במנת"ק והיה שותף לתכנון מרכבה 3. מאוחר יותר היה מעורב גם בפיתוח תותח בקוטר 120 מ"מ, לשימוש בטנקי מרכבה, עליו זכה עם צוות מההתעשייה הצבאית בפרס ביטחון ישראל (1998).
במהלך שירותו הצבאי הושאל לעבודה במרכז למיפוי ישראל ולאחר סיום שירותו (בדרגת אלוף-משנה) התמנה, בשנת 1994, למנהל המרכז. בתקופתו בתפקיד הוקמה מערכת מידע גאוגרפי לאומית בה רוכזו כלל הנתונים הגאוגרפיים לשימוש משרדי הממשלה. כמו כן החל המרכז לעשות שימוש במערכות ניווט לווייניות לצורכי מיפוי והוקם באוניברסיטת חיפה הארכיון הלאומי למפות ולתצלומי אוויר. באמצעות נתוני המרכז קודמו על ידו תוכניות מערכתיות לחיזוי רעידות אדמה ולמלחמה בתאונות הדרכים. רון עמד גם בראש הוועדה לקביעת קו המים העליון של הכנרת.
ב-31 במרץ 2002 שהה רון עם משפחתו במסעדת "מצה" בחיפה ונהרג בפיגוע התאבדות. שני ילדיו, ענת ועופר, נהרגו גם הם. רעייתו, כרמית, נפצעה קשה.
בשנת 2003 הוקם במרכז למיפוי ישראל "הארכיון הלאומי למפות ולתצלומי אוויר ע"ש אביאל רון" על פי החלטת ממשלה ובתיאום עם גנזך המדינה.
רון היה חובב רכיבת אופניים ועל שם בני המשפחה נקרא חניון "שבילי רון" להליכה ולרכיבה באופניים. כמו כן נקראה על שמו צעדת "לוחמי האש" של חיל התותחנים ובאוניברסיטת חיפה הוצא לזכרו הקובץ "מחקרים בארץ ישראל - ספר אביאל רון". כמו כן בבית הספר "חוגים" נקראה כיתה על שם ביתו של רון: "החדר של ענת".
הערות שוליים

↑  "שולף", אתר חיל התותחנים
| --- | --- |
בקרת זהויות :  NLI: 987007294216905171  ISNI: 0000 0000 4480 3367  LCCN: no2005053127  VIAF: 71124229   WorldCat (עם VIAF): 71124229
Tekken 3

| --- | --- |

 כללי
 תאריך הוצאה:  20 במרץ 1997 
 סוגה:  משחק לחימה
 פיתוח:  נאמקו 
 הוצאה לאור:  נאמקו 
 ארץ מקור:  יפן 
 סדרה:  Tekken (סדרת משחקים)
 דרישות תוכנה
 מצבי משחק:  משחק יחיד, משחק מרובה משתתפים
 פלטפורמות:  משחק ארקייד, פלייסטיישן 
 
מכונת ארקייד עם המשחק
טקן 3 (ביפנית: 鉄拳3) הוא משחק וידאו מז'אנר משחקי הלחימה אשר הוא המשחק השלישי בסדרת משחקי Tekken. המשחק פותח ופורסם על ידי החברה היפנית Namco בשנת 1997. המשחק יצא לראשונה לשווקים במקור לפלטפורמת הארקייד, ובמהלך שנת 1998 הוא הוסב גם לקונסולת המשחקים פלייסטיישן. גרסת הארקייד של המשחק יצא גם לשוק הפרטי ב-2005 לקונסולות המשחקים פלייסטיישן 2 כחלק ממצב ה"Arcade History" של המשחק Tekken 5. המשחק יצא בהמשך לשווקים שוב גם כחלק מה-PlayStation Classic של סוני.
המשחק, אשר מכיל 23 דמויות בסך הכל, כולל ברובו דמויות חדשות, כולל הופעת הבכורה של כמה מהדמויות המרכזיות בזיכיון כמו ג'ין קאזמה, לינג שיאויו, בריאן פיורי, אדי גורדו, הווארנג וג'וליה צ'אנג.
הן גרסת הארקייד והן הגרסה של הפלייסטיישן זכו להצלחה מסחרית. גרסת הפלייסטיישן לבדה הצליחה למכור מעל ל-8 מיליון עותקים ברחבי העולם לאורך השנים, ועל כן הייתה לאחד ממשחקי הפלייסטיישן הנמכרים ביותר.
משחק ההמשך, Tekken 4(אנ'), יצא לשווקים ב-2001.
משחקיות

המשחק הכיל את אותה מערכת הלחימה והתבסס על אותו הקונספט כמו המשחקים הקודמים בסדרה.
המשחק כולל מספר מצבי משחק:
מצב סיפור (Story mode) - במצב זה ניתן לשחק עם כל דמות במצב סיפור, כאשר לכל דמות סיפור משלה, מניעים ומטרות להצטרפות לאליפות מלך אגרוף הברזל 5.
מצב ארקייד (Arcade mode) - במצב זה ניתן לשחק עם כל דמות במצב ארקייד במטרה להרוויח כסף לקניית בגדים ועיצובים לדמויות, ובמטרה לעלות ברמת הקושי עם ההתקדמות במשחק.
מצב זמן התקפה (Time attack) - במצב זה ניתן לשחק עם כל דמות במצב זמן התקפה במטרה לסיים את כל השלבים במשחק במהירות המרבית ולהיכנס לטבלת השיאים של מצב זמן התקפה.
מצב הישרדות (Survival) - במצב זה ניתן לשחק עם כל דמות במצב הישרדות במטרה לנצח כמה שיותר דמויות מבלי למות ולהיכנס לטבלת השיאים של מצב הישרדות.
מצב אימון (Practice mode) - במצב זה ניתן להתאמן עם כל דמות נגד בובת אימונים המוגדרת לפי רצון השחקן.
המשחק כולל גם מיני-משחק מסוג משחק מכות בשם "Tekken Force" בו השחקן צריך להילחם נגד מספר אויבים בו זמנית, ומיני-משחק בשם "Tekken Ball" שהוא משחק כדורעף חופים בו השחקן חייב להכות בכדור באמצעות מכות שונות על מנת לנצח את היריב.
דמויות

המשחק כולל דמויות מגוונות, שלכל אחת מהן סגנונות לחימה ומהלכי לחימה ייחודיים. גרסת הארקייד כוללת בסך הכל 21 דמויות. משום שעלילת המשחק מתרחשת 20 שנה אחרי עלילת המשחק Tekken 2, רק 7 דמויות מהמשחקים הקודמים נכללו גם במשחק הזה - כל יתר הדמויות הן דמויות חדשות.